2021. gada Rīkojums Nr.

Rīgā (prot. Nr.   .§)

**Par Kuldīgas novada pašvaldībai piekrītošā nekustamā īpašuma "Skaidrāji Imaki" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu, 42.1 pantu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Kuldīgas novada pašvaldībai piekrītošo nekustamo īpašumu "Skaidrāji Imaki" (nekustamā īpašuma kadastra Nr. 6246 002 0146) – zemes vienību (zemes vienības kadastra apzīmējums 6246 002 0146) 1,14 ha platībā un inženierbūvi ceļu "Autoceļš Skaidrāji–Imaki" (būves kadastra apzīmējums 6246 002 0146 001) – Ēdoles pagastā, Kuldīgas novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Kuldīgas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai saskaņā ar Kuldīgas novada pašvaldības pilnvarojumu parakstīt nostiprinājuma lūgumu nekustamā īpašuma ierakstīšanai zemesgrāmatā uz Kuldīgas novada pašvaldības vārda, kā arī veikt citas nepieciešamās darbības nekustamā īpašuma ierakstīšanai zemesgrāmatā.

4. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

4.1. ierakstīt nekustamo īpašumu zemesgrāmatā uz Kuldīgas novada pašvaldības vārda vienlaikus ar īpašuma tiesību nostiprināšanu valstij Zemkopības ministrijas personā;

4.2. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

Ministru prezidents A. K. Kariņš

Zemkopības ministrs K. Gerhards